### Beslutning

Taget til efterretning. Udvalget bemærkede, at der er en fornuftig progression, men vi er ikke i mål endnu.

### Sagsfremstilling

### Resume og sagens baggrund

Teknik- og Miljøudvalget har bedt om at blive orienteret hver måned om byggesagsbehandlingen.

### Indstillinger

Chefen for Plan, Byg og Miljø indstiller, at orienteringen tages til efterretning.

### Behandling

Teknik- og Miljøudvalget.

### Sagsfremstilling

På mødet i oktober orienterede administrationen om antallet af indkomne sager, afgørelser og ibrugtagningstilladelser og oplyste om, at der var 627 sager, der afventer på den ene eller anden måde.

I perioden 1. oktober til 26. oktober er der indkommet yderligere 49 sager, der er truffet 132 afgørelser som primært er byggetilladelser og der er givet 69 ibrugtagningstilladelser, hvorved de 627 sager er nedbragt til 475 sager.

På mødet vil administrationen fremlægge og uddybe status for oktober.

### Økonomiske konsekvenser

Ingen.